



**Kingston IronKey D500S je prvý a jediný disk na svete s hardvérovým šifrovaním, ktorý spĺňa požiadavky TAA a FIPS 140-3 Level 3 a má overený dodávateľský reťazec**

* ***Overené podľa FIPS 140-3 Level 3, certifikát č. 5029***
* ***Dôveryhodný dodávateľský reťazec s montážou v USA, spĺňajúci požiadavky TAA/CMMC***

***Slovensko, 14. júla 2025 –*** Spoločnosť[Kingston Digital Europe Co LLP](https://www.kingston.com/), pobočka Kingston Technology Company, Inc., svetovej špičky v oblasti pamäťových produktov a technologických riešení, dnes oznámila, že jej oceňovaný hardvérovo šifrovaný USB flash disk [Kingston IronKey D500S](https://www.kingston.com/usb-flash-drives/ironkey-d500s-encrypted) získal certifikáciu [inštitútu NIST FIPS 140-3 Level 3](https://csrc.nist.gov/projects/cryptographic-module-validation-program/certificate/5029). Disk D500S, navrhnutý a zostavený spoločnosťou Kingston v Kalifornii, je prvý a jediný disk na svete s certifikáciou FIPS 140-3 Level 3 dodávaný prostredníctvom dôveryhodného dodávateľského reťazca, ktorý spĺňa požiadavky TAA.

Keď IronKey D500S v roku 2020 vznikol, obchodným cieľom bolo vytvoriť najlepší hardvérovo šifrovaný disk vo svojej triede s 256-bitovým šifrovaním XTS-AES a najnovším bezpečnostným štandardom inštitútu NIST, FIPS 140-3 Level 3. Ďalším cieľom však bolo ísť nad rámec súladu s TAA, ktorý iba zo zákona overuje. Disk D500S bol navrhnutý tak, aby všetky jeho kritické súčasti a montážne procesy spĺňali požiadavky na zhodu s TAA a CMMC.

Medzi kritické súčasti disku patria:

* bezpečný mikroprocesor, ktorý riadi všetky procesy šifrovania a autentifikácie
* digitálne podpísaný firmware tohto mikroprocesoru
* softvérový spúšťač disku, ktorý zahŕňa overenie multihesiel a nastavovanie
* čipy s NAND Flash úložiskom
* zostava dosky plošných spojov (PCB) so všetkými kritickými komponentmi
* zapuzdrenie PCB pomocou epoxidovej výplne vstrekovanej do odolného puzdra, aby boli splnené požiadavky FIPS 140-3 Level 3 na ochranu proti neoprávnenej manipulácii

Všetky kritické súčasti disku získala spoločnosť Kingston priamo od dodávateľov spĺňajúcich požiadavky TAA a skladuje ich v zabezpečenom výrobnom centre Kingston v Kalifornii v USA, aby zabezpečila montáž diskov v prísne kontrolovaných procesoch pod dohľadom technikov. D500S bude mať tiež zhodné vnútorné a vonkajšie sériové čísla pre potreby trasovania a endpoint manažmentu.

„V oblasti zabezpečenia dát na USB sme šli nad rámec špecifikácií našich konkurentov, aby sme zaistili, že IronKey D500S bude bezkonkurenčne najlepším zariadením vo svojej triede s certifikáciou FIPS 140-3 Level 3 pre zabezpečenie stacionárnych dát a že bude spĺňať prísne vládne a armádne normy na celom svete,“ povedal Oscar Escayola Kaloudis, EMEA Flash Business Manager a Sales Manager DACH spoločnosti Kingston pre Blízky východ a Afriku, Grécko, Izrael a EMEA. „Vďaka spoľahlivému dodávateľskému reťazcu, ktorý spĺňa požiadavky CMMC a TAA a vďaka návrhu a montáži v centrále spoločnosti Kingston v USA, vyniká disk D500S ako najbezpečnejší USB disk na trhu a zákazníkom, ktorí vyžadujú najvyššiu úroveň spoľahlivej ochrany dát, poskytuje bezkonkurenčnú istotu.“

D500S tiež ako prvý ponúka možnosť dvoch oddielov na hardvérovo šifrovanom USB disku s viacerými heslami. Správca môže vytvoriť dve zabezpečené oblasti vlastnej veľkosti pre správcov a používateľov. Vznikne tak skryté úložisko súborov, ktoré je možné podľa potreby použiť na poskytovanie súborov v používateľskom oddiele. Pri používaní nedôveryhodných systémov alebo zdieľaní disku zabezpečí skryté úložisko súborov bezpečie dát a ich neviditeľnosť, pokiaľ k nim niekto nezíska prístup prostredníctvom riadneho overenia.

Medzi ďalšie pokročilé funkcie patrí možnosť pre správcu nastaviť globálny režim iba na čítanie až do resetovania a tiež možnosť zadať heslo pre úplné kryptografické vymazanie, ktoré zničí všetky dáta a disk zresetuje, aby sa zabránilo neoprávnenému prístupu v krízových situáciách. D500S disponuje odolným zinkovým puzdrom, ktoré vyhovuje armádnej špecifikácii odolnosti pred nárazmi, vibráciami aj pádmi1 a má stupeň odolnosti prachu a vode IP672.

D500S ponúka plne prispôsobiteľné funkcie a vlastnosti, ktoré splnia špecifické potreby vašej organizácie. Dostupný je v kapacite až 512 GB3 s päťročnou zárukou a bezplatnou technickou podporou.

Ďalšie informácie nájdete na adrese [kingston.com](https://www.kingston.com/?utm_source=pr).

1. MIL-STD-810F certifikát pre mechanický náraz, pád a vibrácie.

2. Pozri špecifikácie v datasheete. Pred použitím musí byť výrobok čistý a suchý.

3. Časť z uvedených kapacít na pamäťových zariadeniach typu flash je využitá na formátovanie a ďalšie funkcie, a preto nie je k dispozícii na ukladanie dát. V dôsledku toho je skutočná kapacita na ukladanie dát nižšia, než je na produktoch uvedené. Podrobnejšie informácie nájdete v Sprievodcovi pre flash pamäte spoločnosti Kingston na adrese [kingston.com/flash\_memory\_guide](https://www.kingston.com/flash_memory_guide).

**Kingston na sociálnych sieťach** :

[YouTube](http://www.youtube.com/kingstontechmemory)  [Instagram](https://www.instagram.com/kingstontechnology)

[Facebook](http://www.facebook.com/kingstontechnologyeurope)    [LinkedIn](http://www.linkedin.com/company/kingston)

[X](https://twitter.com/KingstonTech)

[Built on Commitment](https://www.kingston.com/company/built-on-commitment)

**O spoločnosti Kingston Digital Europe Co LLP**

Spoločnosti Kingston Digital Europe Co LLP a Kingston Technology Company, Inc., sú súčasťou tej istej skupiny (Kingston). Kingston je najväčší nezávislý svetový výrobca pamäťových produktov. Spoločnosť Kingston Technology je oddaný poskytovateľ špičkových výrobkov, riešení, služieb a podpory pre notebooky, stolné počítače, Big data a tiež zariadenia využívajúce IoT v chytrých, či nositeľných zariadeniach. Ceníme si dlhodobé partnerstvá a dôveru najväčších svetových výrobcov počítačovej techniky a poskytovateľov cloudových služieb, ktorí nám pomáhajú vyvíjať a inovovať. Sme si istí, že každé riešenie spĺňa najvyššie štandardy, pretože prioritou je vždy kvalita a starostlivosť o zákazníka. Na každom kroku počúvame, učíme sa a spolupracujeme so svojimi zákazníkmi a partnermi, aby sme dodávali riešenia, ktoré budú mať dlhodobý vplyv. Viac informácií o spoločnosti Kingston Technology a našej vízii „Postavené na záväzku“ (Built on Commitment) nájdete na [Kingston.com](http://www.kingston.com/).

**Redakčná poznámka:** Ak máte záujem o ďalšie informácie, testovacie produkty alebo rozhovory s vedúcimi pracovníkmi, kontaktujte prosím Miriam Brown, Kingston Technology Europe Co. LLP, Kingston Court, Brooklands Close, Sunbury-on-Thames, TW16 7EP. Obrázky pre médiá je možné nájsť na stránke [tu](https://www.kingston.com/company/press).

# # #

Všetky práva vyhradené. Kingston a logo Kingston sú registrované ochranné známky Kingston Technology Corporation. IronKey je registrovanou ochrannou známkou spoločnosti Kingston Digital, Inc. Kingston FURY a logo Kingston FURY sú ochranné známky spoločnosti Kingston Technology Corporation. Všetky ochranné známky sú majetkom príslušných vlastníkov.

**Kontakt pre médiá:**

Miriam Brown
Kingston Technology Europe Co LLP

mbrown@kingston.eu

Juraj Redeky

TaktiQ Communications s.r.o.

+421 911 478 280

juraj.redeky@taktiq.com